Awdl VI
gan Hywel ab Owain Gwynedd

Pan vei lawen vrein, pan vrysyei waed,
pan wyar waryei,
pan ryuel, pan rudit e thei,
pan rudlan, pan rudlys losgei,

pan rudam rudflam flemychei hyt nef,
yn addef ny noddei;
hawd gwelet goleulosc arnei
o Gaer Wenn geir emyl Menei.

Treghissyant trydydyd o uei trychanllog
yn llyghes vordei,
a deckant kynran ay kilyei
kyuaryf heb un varyf ar Venei.

Hywel ab Owain Gwynedd